આ અંગે માયનોરટી સુરક્ષા મંચ ગુજરાત રાજ્યના પ્રદેશ અધ્યક્ષ રજાકભાઈ બ્લોચ એ જુનાગઢ એસ. પી. ને કરેલ લેખીત ફરિયાદમાં જણાવેલ કે, ચોરવાડ પોલીસ સ્ટેશનમાં પ્રોહિબિશેન થર્ડ/પાર્ટ ગુનામાં નાસતો ફરતો આરોપી નદીમ તરસિંગડા ગામે હોવાની પોલીસને મળેલી બાતમીના આઘારે તરસિંગડા ગામે સ્થાનિક પોલીસને અંધારામાં રાખી રાત્રિના સમયે સાદા ડ્રેસમાં ભીખુભાઈ વલીભાઇના ઘરમાં આશરે પંદરેક જ્ણા ઘૂસી જઈ તમે નદીમને ક્યાં છુપાવ્યો છે તેમ કહી લાકડી ધોકાઓથી મહિલાઓ, પુરુષો, વડીલોને માર મારવા લાગેલ એ દરમ્યાન આરજૂબેન નામની મહિલા ગર્ભવતી હોય તેના પેટના ભાગે લાત મારતા બેહોશ થઈ જમીન પર પડેલ અને આરોપીના બદલે નિર્દોષ લોકો ઉપર હુમલો કરવામાં આવતા સ્થાનિક ગ્રામજનો એકઠા થઈ પોલીસનો વિરોધ કરવામાં આવતા તેઓ જતાં રહેલ અને ગંભીર રીતે ઘવાયેલ આરજૂબેનને ૧૦૮ મારફત મેંદરડા સરકારી હોસ્પીટલમાં ખસેડેલ જયાં સ્થાનિક પોલીસને જાણ કરવામા આવતા ચોરવાડ પોલીસ સામે ફરિયાદ આપવામાં આવતા તેની જાણ ચોરવાડ પોલીસને થતાં સત્તાનો દુરુપયોગ કરી માળીયા પોલીસને બોલાવી દર્દીની સાથે આવેલ નિર્દોષ વ્યક્તિ રફીકભાઈને લઈ ગયેલ અને માનવતાની હદ વટાવી રાત્રિના સમયે ગંભીર રીતે ઘવાયેલ મહિલાઓને રેઢી મૂકી ચાલ્યા ગયેલ હોવાનું રજૂઆતમાં જણાવેલ છે.